1984. aasta suveolümpiamängud

1984. aasta suveolümpiamängud olid XXIII nüüdisaegsed olümpiamängud, mis toimusid 28. juulist 12. augustini 1984 Los Angeleses. McDonald's tegi olümpiamängude kohta müügikampaania "If the US Wins, You Win", kus iga USA võidetud kuldmedali eest sai Big Maci, iga hõbemedali eest friikartulid ja iga pronksmedali eest Coca-Cola. 1932. aastal peeti Los Angeleses X nüüdisaegsed olümpiamängud. Uuesti kandideerimist alustati 1947. aastal, kui sooviti endale XV mängude korraldamisõigust. Kandideeriti ka 1956, 1960, 1976 ja 1980. aasta olümpiamängude läbiviimisele, kuid edutult. 1984. aasta mängude õigusi soovisid USA-st lisaks Los Angelesele ka Atlanta, Boston, Chicago, Detroit, New Orleans ja New York. USA olümpiakomitee valis nende seast Los Angelese, kes edestas viimases hääletusvoorus New Yorki 55:39. Teistest linnadest avaldasid soovi olümpiavõistlusi läbi viia Brüssel, Montreal, Teheran ja Er-Riad (Saudi Araabia). Ametliku tähtaja (31.10.1977) lõppedes oli siiski jäänud ainsaks kandideerijaks Los Angeles. Sellekohane põhimõtteline otsus võeti vastu 18. mail 1978. aastal Ateenas ROK-i 80. istungjärgul. Ametliku olümpialinna staatuse sai Los Angeles ROK-i salajase, kirja teel toimunud hääletuse tulemusena (74:3) 7. oktoobril 1978. Olümpiamängude peaareeniks oli Memorial Colosseum (= Coliseum), ehitatud 1921–1923, istekohti 92 516. Peaareenil toimusid ava- ja lõputseremoonia ning kergejõustikuvõistlused. Muud võistluspaigad: Albert Gersten Pavilion, Loyola-Marymount University (4500 istekohta) – tõstmine Runnels Memorial Pool, Pepperdine University, Malibu (5000) – veepall Edwin W. Payley Pavilion, UCLA (10 800) – võimlemine Los Angelese Memorial Sports Arena (16 350) – poks Eagles' Nest Arena, California State University Los Angeles (4300) – judo Long Beach Convention Center (12 000) – võrkpall, vehklemine Anaheim Convention Center, Orange'i maakond (7000) – maadlus Titan Gymnasium, California State University Fullerton (3300) – käsipall Coto de Caza, Orange'i maakond (7700) – moodne viievõistlus Weingart Stadium, The East Los Angeles College (20 000) – maahoki University of Southern California Olympic Swim Stadium (16 500) – ujumine, vettehüpped, kujundujumine California State University, Dominguez Hills (8400) – jalgrattatrekisõit Mission Viejo ja Artesia Freeway – jalgratta maanteesõit Lake Casitas, Ventura maakond (10 000) – aerutamine, sõudmine El Dorado Park, Long Beach (4000) – vibulaskmine Prado Recreational Area, Chino (5000) – laskmine Santa Anita Park, Arcadia (15 600) – ratsutamine Fairbanks Ranch, San Diego County's Rancho Santa Fe – ratsutamise krossisõit The Forum, Inglewood (17 500) – korvpall Long Beach Shoreline Marina and Harbor – purjetamine Los Angeles Tennis Center; UCLA (8000) – näidisala tennis Dodger Stadium, Los Angeles (56 000) – näidisala pesapall Jalgpalli alagrupimänge peeti lisaks Los Angelesele ka Cambridge'is (Massachusettsi osariik) ja Annapolises (Marylandi osariik). Aerutamine Judo Iluvõimlemine Jalgpall Jalgrattasport Kergejõustik Korvpall Käsipall Kujundujumine Laskmine Maadlus Maahoki Moodne viievõistlus Poks Purjetamine Ratsutamine Sportvõimlemine Sõudmine Tõstmine Ujumine Veepall Vehklemine Vettehüpped Vibulaskmine Võrkpall Et 1980. aastal olid Moskvas toimunud olümpiamänge 61 riiki NSV Liidu Afganistani tungimise pärast boikoteerinud, teatasid 8. mail oma kavatsusest boikoteerida 1984. aasta suveolümpiamänge NSV Liit, Kuuba, Ida-Saksamaa, Poola, Ungari, Tšehhoslovakkia, Bulgaaria, Mongoolia, Afganistan, Põhja-Korea, Vietnam, Angola, Etioopia, Laos, Iraan ja Liibüa. Boikoti korraldajad organiseerisid 1984. aasta sõprusmängud.